Na temelju članka 109. stavka 6. i članka 198. Zakona o prostornom uređenju („Narodne novine“ broj 153/13, 65/17, 114/18, 39/19 i 98/19), članka 32. Statuta Općine Donji Kraljevec („Službeni glasnik Međimurske županije“, broj: 6/13, 10/13, 2/18, 5/20) i Odluke o izradi I. izmjena i dopuna Detaljnog plana uređenja poduzetničke zone u Palinovcu („Službeni glasnik Međimurske županije“ broj 17/20), Općinsko vijeće Općine Donji Kraljevec na svojoj 31. sjednici održanoj 26.02. 2021. godine, donosi:

**Odluku**

**o donošenju I. izmjena i dopuna Detaljnog plana uređenja poduzetničke zone u Palinovcu**

**I. OPĆE ODREDBE**

Članak 1.

1. Donosi se Odluka o donošenju I. izmjena i dopuna Detaljnog plana uređenja poduzetničke zone u Palinovcu („Službeni glasnik Međimurske županije“ broj 12/09); (u daljnjem tekstu: Odluka).

Članak 1.

1. Elaborat I. izmjena i dopuna Detaljnog plana uređenja poduzetničke zone u Palinovcu (u daljnjem tekstu: Elaborat) izradilo je t.d. Urbia d.o.o. Čakovec.
2. Elaborat sadrži opće priloge, tekstualni i grafički dio za provedbu i obrazloženje.
3. Opći prilozi sadrže obrazac prostornog plana s podacima o nositelju izrade i podatke o izrađivaču.
4. Tekstualni dio sadrži Odluku o donošenju I. izmjena i dopuna Detaljnog plana uređenja poduzetničke zone u Palinovcu.
5. Grafički dio sadrži kartografske prikaze:

|  |  |  |
| --- | --- | --- |
| 1. | DETALJNA NAMJENA POVRŠINA | MJ=1:2.000 |
| 2.1. | PLAN KOMUNALNE INFRASTRUKTURE - PLAN PROMETA | MJ=1:2.000 |
| 2.2. | PLAN KOMUNALNE INFRASTRUKTURE – MREŽE VODOOPSKRBE, ODVODNJE I PLINOOPSKRBE | MJ=1:2.000 |
| 2.3. | PLAN KOMUNALNE INFRASTRUKTURE – MREŽE ELEKTROOPSKRBE, JAVNE RASVJETE I TELEKOMUNIKACIJSKA MREŽA | MJ=1:2.000 |
| 3. | UVJETI KORIŠTENJA, UREĐENJA I ZAŠTITE POVRŠINA | MJ=1:2.000 |
| 4. | UVJETI GRADNJE | MJ=1:2.000 |

1. Obrazloženje sadrži polazišta i plan prostornog uređenja te evidenciju postupka izrade i donošenja DPU.

**II. ODREDBE ZA PROVEDBU**

Članak 1.

1. U Odluci o donošenju poduzetničke zone u Palinovcu („Službeni glasnik Međimurske županije“ broj 12/09) u članku 4. stavku 1. alineji 14. tekst: „Samostojeća“ zamjenjuje se tekstom: „Slobodnostojeća“.
2. U članku 4. stavku 1. alineji 16. tekst: „samostojeće“ zamjenjuje se tekstom: „slobodnostojeće“.

Članak 1.

1. Članak 5. mijenja se i glasi:

„1) Unutar područja obuhvata Detaljnog plana uređenja predviđa se smjestiti komercijalna sunčana energana.

2) Alternativno od stavka 1. ovog članka, umjesto sunčane energane, se na cijeloj ili na dijelu površine obuhvata DPU, mogu graditi sadržaji gospodarske namjene, proizvodne i/ili poslovne.“

Članak 1.

1. Članak 6. mijenja se i glasi:

„1) Namjena površina prikazana je na kartografskom prikazu br. 1. – “Detaljna namjena površina“:

* sunčana energana /oznaka SE/
* gospodarska namjena – proizvodna ili poslovna /oznaka I/.

2) U slučaju gradnje sunčane energane /oznaka SE/ predviđa se da se najviše cijela površina obuhvata DPU formira u jednu građevnu česticu s navedenom namjenom.

3) U slučaju gradnje sadržaja druge gospodarske namjene /oznaka I/ unutar područja obuhvata DPU može se formirati jedna ili više građevnih čestica.

4) Iz zemljišta u obuhvatu UPU mogu se u slučaju potrebe dodatno izdvajati zasebne zemljišne čestice za formiranje građevnih čestica građevina infrastrukture (trafostanica i slično), u kom slučaju je neposredno s pristupne ceste ili preko građevne čestice druge namjene potrebno osigurati pristup do pojedine građevne čestice građevine infrastrukture.“

Članak 1.

1. Članak 7. mijenja se i glasi:

„1) Instalirana snaga sunčane energane utvrđuje se na osnovu tehničkih parametara prvenstveno u odnosu na površinu građevne čestice energane, a s obzirom na uvjete prostornog plana šireg područja ne može biti veća od 10,0 MW.“

Članak 1.

1. U članku 8. stavak 1. mijenja se i glasi:

„1) Površine gospodarske namjene – poslovne i/ili proizvodne /oznaka I/ omogućavaju formiranje građevnih čestica na kojima se mogu graditi građevine osnovne namjene kao jedna građevina ili arhitektonski kompleks:

* proizvodnih građevina, industrijske ili obrtničke razine
* poslovnih građevina – uslužne, trgovačke ili komunalno-servisne namjene.“

Članak 1.

1. Članci 9., 10. i 11. se brišu.

Članak 1.

1. U članku 13. stavku 3. tekst: „„Uvjeti uređenja zemljišta, korištenja i zaštite površina“ svakoj je građevnoj čestici određen“ zamjenjuje se tekstom: „„Uvjeti korištenja, uređenja i zaštite površina“ određeni su“.
2. U članku 13. stavku 4. tekst: „“Uvjeti gradnje građevina“ svakoj je građevnoj čestici određen“ zamjenjuje se tekstom: „„Uvjeti gradnje“ određeni su“.

Članak 1.

1. U članku 14. stavak 2. mijenja se i glasi:

„2) Minimalna širina pojedine građevne čestice gospodarske namjene /oznaka I/ na liniji regulacije pristupne ulice ne može biti manja od 28 m, a dubina se utvrđuje s granicom zapadne međe poduzetničke zone.“

1. U članku 14. iza stavka 2. dodaje se novi stavak 3. koji glasi:

„3) Izuzetno od prethodnog stavka, dimenzije građevne čestice građevina infrastrukture utvrđuju se kao minimalne u odnosu na potrebne tehničke parametre pojedine infrastrukturne građevine.“

Članak 1.

1. U članku 16. stavku 1. iza teksta: „mogu se“ dodaje se tekst: „naknadno“.
2. U članku 16. stavak 2. mijenja se i glasi:

„2) Prethodno formirana građevna čestica gospodarske namjene /oznaka I/ može se naknadno cijepati, pod uvjetom da nijedna od novoformiranih na liniji regulacije pristupne ceste nije uža od 28,0 m.“

Članak 1.

1. Članak 18. mijenja se i glasi:

„1) Koeficijent izgrađenosti građevnih čestica utvrđuje se s najviše:

* za građevne čestice površine do 1,0 ha kig= 0,4
* za građevne čestice površine veće od 1 ha kig=0,6.

2) Za građevne čestice zasebnih građevnih čestica građevina infrastrukture, koeficijent izgrađenosti se ne ispituje.“

Članak 1.

1. Članak 19. mijenja se i glasi:

„1) Koeficijent iskoristivosti građevnih čestica gospodarske, proizvodne i/ili poslovne namjene /oznaka I/ utvrđuje se s najviše kis=1.

2) Za ostale namjene se koeficijent iskoristivosti građevne čestice se ne ispituje.“

Članak 1.

1. Članak 20. mijenja se i glasi:

„1) Maksimalno dozvoljena visina građevina visokogradnje unutar područja obuhvata DPU je 10,0 m.

2 Iznimno, visina (vijenca) proizvodnih i specifičnih tipova skladišnih građevina (silosi) ili dijelova pojedinih građevina unutar kompleksa (kranske staze i slično) može biti i veća, ukoliko je to uvjetovano proizvodno – tehnološkim procesom, radnim uvjetima prema posebnim propisima ili visinom konstrukcije građevine.“

Članak 1.

1. Članak 21. mijenja se i glasi:

„1) Etažnost zgrada može najviše iznositi 4 etaže i to 1 podrumska i 3 nadzemne etaže (E=Po+P+2K ili E=Po+P+1K+Pk).

2) Iznimno od prethodnog stavka, ukoliko se unutar volumena gospodarske građevine koja je koncipirana kao hala s većom visinom smještaju servisni prostori manjih visina kao što su uredi i slično, broj etaža servisnih prostorija može biti i veći.“

Članak 1.

1. Članak 22. mijenja se i glasi:

„1) Građevine infrastrukture smještene na vlastitim građevnim česticama mogu imati najviše jednu etažu.“

Članak 1.

1. Članak 23. mijenja se i glasi:

„1) Nadozid potkrovlja je zid u liniji vanjskog pročelja zgrade koji se gradi na konstrukciji poda prizemlja ili zadnjeg kata, radi povećanja visine i volumena potkrovlja, a na uličnom pročelju ne smije biti viši od 1,20 m.“

Članak 1.

1. U članku 24. iza teksta: „namjene građevne čestice“ stavlja se točka, a ostatak teksta se briše.

Članak 1.

1. U članku 25 stavci 1. i 2. se brišu.
2. U članku 25. stavak 3. postaje stavak 1. te se u njemu tekst: „I1“ zamjenjuje tekstom: „I“.

Članak 1.

1. U članku 26. stavku 1. iza teksta: „Uvjeti gradnje“ briše se tekst: „građevina“.

Članak 1.

1. Članak 29. mijenja se i glasi:

„1) Svi građevinski elementi zgrada trebaju biti smješteni unutar područja za razvoj građevina, a od linije regulacije ulice biti udaljeni najmanje za udaljenost koju određuje građevna linija gradnje zgrada.“

Članak 1.

1. Članak 31. mijenja se i glasi:

„1) U slučaju da se unutar područja obuhvata DPU predvide dvije ili više građevnih čestica gospodarske namjene /oznaka SE i/ili I/, gradnja zgrada se uvjetuje na najmanjoj udaljenosti 5,0 m od međe susjedne građevne čestice, stoga sve zgrade mogu imati otvore prema međi susjedne građevne čestice.“

Članak 1.

1. U članku 33. stavku 1. iza teksta „elektroopskrbe“ briše se zarez, a tekst: „telekomunikacija, javne rasvjete, te uređenje pješačkih staza i zelenih pojasa unutar koridora ulice“ zamjenjuje se tekstom: „javne rasvjete i elektroničke komunikacijske infrastrukture“.
2. U članku 33. stavak 2. mijenja se i glasi:

„2) Priključenje zgrada i sanitarnih sadržaja na javni sustav odvodnje je obavezno.“

1. U članku 33. u stavku 3. iza teksta: „Na ostale“ dodaje se tekst: „javne“.

Članak 1.

1. U članku 36. iza stavka 3. dodaje se novi stavak 4. koji glasi:

„4) Sunčana energana sve potrebe za parkiranjem treba riješiti unutar vlastite čestice.“

Članak 1.

1. U članku 37. stavak 3. mijenja se i glasi:

„3) Ograde trebaju biti prozračne industrijske žičane ograde, visine do 2,5 m.“

1. U članku 37. stavci 4. i 5. se brišu.

Članak 1.

1. U članku 38. stavku 1. tekst: „gospodarske namjene, poslovne i/ili proizvodne /oznaka I1/,“ zamjenjuje se tekstom: „osim zasebnih građevnih čestica za građevine infrastrukture“.
2. U članku 38. stavci 2., 3. i 4. se brišu.

Članak 1.

1. U članku 39. stavku 1. tekst: „Plan prometa“ zamjenjuje se tekstom: „Plan komunalne infrastrukture – mreže vodoopskrbe, odvodnje i plinoopskrbe“.

Članak 1.

1. Članak 40. mijenja se i glasi:

„1) Lokalna cesta LC 20031 dimenzionira se prema posebnom propisu i posebnim uvjetima nadležnog javnopravnog tijela.“

Članak 1.

1. U članku 41. stavak 2. se briše.

Članak 1.

1. Članak 42. se briše.

Članak 1.

1. Članak 45. mijenja se i glasi:

„1) Cjevovodi sustava javne vodoopskrbe, javne odvodnje i opskrbe plinom izvedeni su u koridoru lokalne ceste, te dijelom i unutar površina planiranih za formiranje građevnih čestica, a trase pojedine izvedene linijske infrastrukture su prikazane su na kartografskom prikazu broj 2.2. „Plan komunalne infrastrukture - mreže vodoopskrbe, odvodnje i plinoopskrbe“.

2) Unutar zaštitnog pojasa cjevovoda koji se utvrđuje s 3,0 m od osi najzapadnije izvedenog cjevovoda je sve zahvata moguće vršiti samo uz suglasnost i prema uvjetima vlasnika cjevovoda.“

Članak 1.

1. Članak 46. mijenja se i glasi:

„1) Oborinska odvodnja unutar pojedinačnih građevnih čestica primarno se rješava u okvirima vlastite čestice, a priključenje na sustav javne oborinske, odnosno mješovite odvodnje, moguć je ovisno o tehničkim karakteristikama sustava javne oborinske odvodnje, prema posebnim uvjetima nadležnog upravitelja sustava.

2) Nije dozvoljeno ispuštanje nepročišćenih otpadnih i onečišćenih oborinskih voda (sanitarnih, tehnoloških, procjednih i oborinskih voda s prometnih površina) na tlo i u podzemlje.

3) Nije dozvoljeno ispuštanje tehnoloških voda u javnu mrežu odvodnje otpadnih voda, bez predtretmana za osiguranje graničnih vrijednosti voda za ispuštanja u sustave javne odvodnje.

4) Za svaki od dozvoljenih načina ispuštanja otpadnih i oborinskih voda u javne sustave potrebno je primijeniti odredbe Pravilnika o graničnim vrijednostima emisija otpadnih voda („Narodne novine“ broj 26/20).“

Članak 1.

1. Članci 47., 48, 49., 50., 51. i 52. se brišu.

Članak 1.

1. U članku 54. stavku 1. tekst: „Planirane mreže“ zamjenjuje se tekstom: „Mreže“, a tekst: „telekomunikacija“ zamjenjuje se tekstom: „telekomunikacijska mreža“.

Članak 1.

1. Članak 55. mijenja se i glasi:

„1) Transformatorska stanica se može smjestiti kao osnovna građevina na vlastitoj građevnoj čestici formiranoj izdvajanjem iz zemljišta čestice druge namjene ili unutar građevne čestice druge namjene kao pomoćna građevina.

2) Postojeći zračni 10 kV elektroenergetski vod moguće je izmjestiti iz područja obuhvata DPU prema tehničkim propisima i uvjetima nadležnog operatora.

3) Do izmještanja je unutar zaštitnog pojasa predmetnog 10 kV zračnog voda, provedba zahvata moguća uz suglasnost i prema posebnim uvjetima vlasnika voda.“

Članak 1.

1. Članak 57. mijenja se i glasi:

„1) Priključenje građevina, odnosno građevnih čestica na mrežu elektroopskrbe predviđeno je vlastitim priključkom, dimenzioniranim i smještenim prema posebnim uvjetima nadležnog operatora.“

Članak 1.

1. U članku 58. stavku 1. tekst: “Prometna, ulična i komunalna infrastrukturna mreža - elektroopskrba, javna rasvjeta i telekomunikacijska mreža“ zamjenjuje se tekstom: „Plan komunalne infrastrukture – mreže elektroopskrbe, javne rasvjete i telekomunikacijska mreža““.

Članak 1.

1. U članku 61. stavku 1. alineji 1. iza teksta: „antenske stupove“ dodaje se zarez i tekst: „neposredno prema Prostornom planu Međimurske županije“.
2. U članku 61. stavak 2. se briše.

Članak 1.

1. U članku 62. stavak 1. se briše, a dosadašnji stavak 2. postaje stavak 1.

Članak 1.

1. U članku 63. tekst „Uvjeti gradnje građevina“ zamjenjuje se tekstom: „“Uvjeti gradnje““.

Članak 1.

1. U članku 64. stavak 1. mijenja se i glasi:

„1) Za gradnju građevina utvrđuje se mogućnost mješovitog načina gradnje /oznaka MJ/, pri čemu se tipologija gradnje odabire između slobodnostojeće i gradnje u kompleksu.“

1. U članku 64. stavku 2. tekst: „Samostojeća“ zamjenjuje se tekstom: „Slobodnostojeća“.
2. U članku 64. stavak 3. se briše, a dosadašnji stavak 4. postaje stavak 3.

Članak 1.

1. Članak 65. mijenja se i glasi:

„1) Mjere kojima se osiguravaju bitni zahtjevi za građevinu, definirani prema Zakonu o gradnji („Narodne novine“ broj 153/13, 20/17, 39/19, 125/19), kao i drugi posebni uvjeti gradnje, određuju se na temelju normi i posebnih propisa.“

Članak 1.

1. U članku 67. stavku 1. tekst: „Prema Uredbi o proglašenju ekološke mreže (Narodne novine broj 109/07), područje poslovne zone ne zadire u područja Nacionalne ekološke mreže, ali s“ zamjenjuje se tekstom: „S“.

Članak 1.

1. Članak 70. mijenja se i glasi:

„1) Mjere zaštite i poboljšanja kakvoće zraka provode se prema Zakonu o zaštiti zraka („Narodne novine“ broj 127/19), odgovarajućim podzakonskim aktima i Programom zaštite zraka, ozonskog sloja, ublažavanja klimatskih promjena i prilagodbe klimatskim promjenama za područje Općine.“

Članak 1.

1. U članku 75. stavku 1. tekst: „PU Međimurske, koji se izdaju ovisno o vrsti građevine“ zamjenjuju se tekstom: „nadležnog javnopravnog tijela“.
2. U članku 75. stavak 2. se briše.

Članak 1.

1. Članak 76. mijenja se i glasi:

„1) Gospodarenje otpadom potrebno je provoditi primjenom Zakona o održivom gospodarenju otpadom („Narodne novine“ broj 94/13, 73/17, 14/19, 98/19), odgovarajućih podzakonskih propisa i Plana gospodarenja otpadom Općine.

2) Za sve građevne čestice treba prilikom izrade glavnog projekta utvrditi prostor za privremeno skupljanje komunalnog i tehnološkog otpada na građevnoj čestici i navesti način zbrinjavanja, odnosno mjesto odlaganja otpada, te tehnologiju skupljanja.

3) Ukoliko na pojedinoj građevnoj čestici, uslijed obavljanja gospodarske djelatnosti nastaje opasni otpad, način njegova zbrinjavanja rješava se neposrednom primjenom Zakona o održivom gospodarenju otpadom.“

Članak 1.

1. Članak 77. mijenja se i glasi:

„1) Provedba postupka procjene utjecaja na okoliš za pojedinačnu gradnju definira se sukladno Uredbi o procjeni utjecaja zahvata na okoliš („Narodne novine“ broj 61/14, 3/17).“

Članak 1.

1. Iza članka 78. dodaje se novo poglavlje 7.8 naziva: „UPRAVLJANJE RIZICIMA“ i novi članak 78a. koji glasi:

„1) Primjena mjera zaštite od nesreća provodi se neposrednom primjenom Zakona o sustavu civilne zaštite („Narodne novine“ broj 82/15, 118/18, 31/20), Pravilniku o mjerama elementarnih nepogoda i ratnih opasnost u prostornom planiranju i uređivanju prostora („Narodne novine“ br. 29/83, 36/85 i 42/86) i Pravilniku o postupku uzbunjivanja stanovništva („Narodne novine“ broj 61/16).

2) Zahvati koji se planiraju trebaju biti sukladni Procjeni rizika od velikih nesreća na području Općine Donji Kraljevec („Službeni glasnik Međimurske županije“ broj 03/17).

3) Gradnja novih skloništa se na području Općine ne predviđa, osim ukoliko navedeno bude utvrđeno u aktu iz stavka 2. ovog članka.

4) Nužno je provjeravati ispravnost sustava uzbunjivanja za slučaj obrađivanih i drugih nepredviđenih incidentnih situacija.“

Članak 1.

1. Članak 81. se briše:

**III. PRIJELAZNE I ZAVRŠNE ODREDBE**

Članak 1.

1. Svi dosadašnji grafički dijelovi Detaljnog plana uređenja poduzetničke zone u Palinovcu prestaju važiti i zamjenjuju se kartografskim prikazima iz članka 2. ove Odluke.

Članak 1.

1. Elaborat izvornika I. izmjena i dopuna Detaljnog plana uređenja poduzetničke zone u Palinovcu ovjerava predsjednik Općinskog vijeća.
2. Izvornik je izrađen u 4 primjerka.
3. Digitalni oblik Elaborata istovjetan izvorniku prilog je svakom pojedinom izvorniku i pohranjuje se zajedno s izvornikom.

Članak 1.

1. Uvid u Odluku o donošenju I. izmjena i dopuna Detaljnog plana uređenja poduzetničke zone u Palinovcu, kao i u Elaborat izvornika, može se obaviti u Uredu Općine Donji Kraljevec.
2. Odluka će se objavit će se u „Službenom glasniku Međimurske županije“, a stupa na snagu osmog dana od dana objave.

**OPĆINSKO VIJEĆE OPĆINE DONJI KRALJEVEC**

KLASA: 350-03/20-01/1

URBROJ: 2109-06-21-56

Donji Kraljevec, 26.02.2021.

**PREDSJEDNIK OPĆINSKOG VIJEĆA**

Zoran Strahija